44 
Variat: majus: culmo bipedali, subsimplici, pennas anserinae crassitie, foliis latis, panicula ramosissima, 
apice 2—4 uncias lata. 
In insula Indefatigable. 
minus: culmo vix pedali, a basi ramosissimo, tenui, foliis vix semiunciam latis, vaginis multo 
densius et scabrius strigosis, panicula anguste contracta subrara, spiculis laetius viri¬ 
dibus basi flavescentibus. 
Hab. in insulis Chatham et Charles. 
glabrescens: vaginis pilis tantum paucis derelictis glabriusculis, foliis obscurius coloratis, spi¬ 
culis (in duabus praecedentibus formis mox caducis) diutius persistentibus et paniculam 
densiorem efficientibus. 
In insula Chatham. (Ands. 1. c. p. 135). 
60. P. fuscum Sw. Prodrom. fi. ind. p. 23, fl. ind. occ. I, 156. Kth. Agr. p. 94. Stend. 
Synops. p. 67, n. 412 (exci, var.) 
Ut certius a sequente, quocum saepius confusum, distinguatur characteres specierum exponamus. 
Gramen caespitose crescens. Culmus 1—2-pedalis, inferne repente-adscendens, geniculatus, ibique 
valde ramosus, glaber, teres; nodi angusti, fusci, nudi. Folia basi latiora rotundata, lanceolata, stricta, 
utrinque glabra plana, laete viridia, ad summum 4 pollices longa, vix semipollicem lata, longe acutata, 
erecta; vaginae glabrae, foliis vix breviores, inferne pallidiores, superne ampliores, margine extimo scabrae; 
ligula brevissima, truncata, ciliata. Panicula simplex; rachis angulata, angulis scabriusculis; rami indivisi 
alterni, superiores interdum suboppositi, angulati, quam rachis scabriores, pollicares, arrecti vel subpatentes; 
pedicelli saepius gemini inaequales, non clavati, angulati, pilis nullis ciliati sed scabri. Spiculae similineam 
longae, ad medium latiores acutae, obscure virides seu brunnescentes; glumae 2: exterior superiorem vix ad 
medium attingens, latissime ovata, triplinervia, spiculam basi involvens, pallida; superior brunnescens, ovata, 
7-nervia, inter nervos transversim rugulosa. Palea flosculi sterilis glumae superiori similis. Paleae fl. fer¬ 
tilis eburneae minute granulatae. 
Sub triplici occurrit forma: 
vegetius: pallide virens, culmo basi adscendente, diffuse ramosissimo, interdum bipedali; ramis paniculae 
pyramidalis angulatim divaricatis; spiculis pallide ferrugineis. 
Haec forma est typica locis valde graminosis laete vegetans. 
firmius: obscure viridis; culmo pedali rigido, ramis et foliis strictissimis; ramis paniculae elongatae 
subadpressis; spiculis saturatius brunnescentibus. 
Haec ad sequentem propius accedit, sed abunde differt foliis multo angustioribus, pedicellis 
omnino glabris, spiculis medio latioribus et minoribus, paleis minus acute nervosis nec apice 
distinctius infuscatis. 
pubescens: foliis vaginisque pilosis. 
Forma admodum rara. 
Hab. locis graminosis regionis inferioris et mediae ins. Chatham et Charles (Ipse). 
61. P. fasciculatum Swartz Prodrom. fl. ind. occ. I, p. 145. Kth. Agr. p. 94. Steud. 
Synops. p. 80 n. 558 et p. 67 n. 412 var. 
Gramen magis solitarie crescens. Culmus 2—3-pedalis, basi sub-geniculatus, ceterum stricte erectus, 
teres, foliosus, glaber, stramineus, penna passerina crassior; nodi saepius obtecti, angusti, pilis parcis pilosi. 
Folia erecta, semipedalia et ultra, fere pollicem lata, plana, margine scabro subundulata, saturate viridia, 
nervis et costa longitudinaliter striata, longissime acuminato-cuspidata, utrinque glabra; vaginae foliorum 
longitudine angulatae, glaberrimae, margine tamen subvillosae, adpressae; ligula in pilos soluta. Panicula fa- 
stigiato-ramosa, digitalis et ultra; rhachis angulata, scabra; rami simplices, inferne semiverticillati, deinde 
oppositi, ultimi alterni sed appropinquati, longiores 3-pollicares, angulo plerumque 30 n arrecti, acute angu¬ 
lati, aculeolis crebris scaberrima; pedicelli inaequales, apice non incrassati etiam angulati scabri et pilis pa¬ 
ucis sat longis basi ciliati. Spiculae pyriformes, supra medium latiores, fere lineam longae, fusco-brunne- 
